pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมโครงการก่อสร้างฝายพับได้ ภายใต้โครงการพัฒนากว๊านพะเยาอย่างยั่งยืน
วันจันทร์ที่ 29 ตุลาคม 2561
นายกรัฐมนตรีตรวจเยี่ยมโครงการก่อสร้างฝายพับได้ ภายใต้โครงการพัฒนากว๊านพะเยาอย่างยั่งยืน
นายกฯ ตรวจเยี่ยมโครงการก่อสร้างฝายพับได้ ภายใต้โครงการพัฒนากว๊านพะเยาอย่างยั่งยืน พร้อมปล่อยปลาบึกใหญ่ ปลาสร้อยขาว ปลาตะเพียนขาว ปลาตะเพียนทอง รวม 399,999 ตัวลงสู่กว๊านพะเยา เพื่ออนุรักษ์-คงความหลากหลายของชนิดพันธุ์สัตว์น้ําในกว๊านพะเยาให้ยั่งยืน
วันนี้ (29 ตุลาคม 2561) เวลา 12.00 น. ณ ประตูระบายน้ํากว๊านพะเยา ศูนย์วิจัยและพัฒนาประมงน้ําจืดพะเยา อําเภอเมือง จังหวัดพะเยา พลเอก ประยุทธ์ จันทร์โอชา นายกรัฐมนตรีตรวจเยี่ยมโครงการก่อสร้างฝายพับได้ ภายใต้โครงการพัฒนากว๊านพะเยาอย่างยั่งยืน โดยเป็นการบูรณาการระหว่างหน่วยงานภาครัฐและเอกชน เพื่อพัฒนากว๊านพะเยาอย่างยั่งยืน ให้เกิดเป็นรูปธรรมอย่างยั่งยืน
สําหรับการสร้างฝายพับได้ เป็นการเพิ่มปริมาณการเก็บน้ําในกว๊านพะเยา มีแนวคิดในการนํานวัตกรรมและเทคโนโลยี จากตัวอย่างอ่างเก็บน้ําประแสร์ จังหวัดระยอง มาพัฒนาต่อยอดประตูน้ํากว๊านพะเยา เพื่อเพิ่มระดับเก็บน้ําเดิมของประตูน้ํา ทําให้มีระดับความจุเป็น 55.64 ล้านลูกบาศก์เมตร เพิ่มขึ้นจากเดิม 21.81 ล้านลูกบาศก์เมตร โดยมีเป้าหมายสําหรับประโยชน์ด้านการเกษตรในฤดูฝนและฤดูแล้ง รวมทั้งเป็นแหล่งเพาะพันธุ์สัตว์น้ํา และแหล่งท่องเที่ยว รวมถึงเป็นการแก้ไขปัญหาการขาดแคลนน้ําสําหรับอุปโภค บริโภค ใช้เป็นแหล่งน้ําดิบสําหรับการผลิตน้ําประปาด้วย
จากนั้น นายกรัฐมนตรีได้ปล่อยปลาบึกใหญ่ น้ําหนัก 50 กิโลกรัม จํานวน 2 ตัว และปลาสร้อยขาวจํานวน 100,000 ตัว ปลาตะเพียนขาว 200,000 ตัว และปลาตะเพียนทอง 99,900 ตัว รวมทั้งสิ้น จํานวน 399,999 ตัว ลงสู่กว๊านพะเยา เพื่อเป็นการอนุรักษ์ปลาบึก และคงความหลากหลายของชนิดพันธุ์สัตว์น้ําในกว๊านพะเยาให้ยั่งยืนสืบไป พร้อมกับกดปุ่มเปิดฝายพับได้
โอกาสนี้ นายกรัฐมนตรีได้กล่าวพบปะกับประชาชนที่มาให้การต้อนรับตอนหนึ่งว่า ดีใจที่ได้มาพบปะกับทุกคน พร้อมกล่าวขอบคุณข้าราชการ เจ้าหน้าที่ทุกคนที่ช่วยกันดําเนินโครงการฝายพับได้ให้เกิดขึ้นอย่างเป็นรูปธรรม ทําให้กักเก็บน้ําในกว๊านพะเยาได้มากขึ้น และกล่าวต่อไปว่า พวกเราทุกคนต้องคิด เดินหน้าไปด้วยกัน ต้องเข้าใจกัน ซึ่งการเมืองเป็นเรื่องของการเมือง ใครจะมาจะไปอย่าสนใจมากนัก ขอให้รับฟังข้อมูลอย่างมีเหตุผล ใช้วิจารณญาณในการรับฟัง อย่าให้ใครมาปลุกปั่น สร้างความแตกแยกขึ้นมาอีก พร้อมกล่าวเห็นใจเกษตรกร โดยเฉพาะชาวนาต้องทํานาแบบผสมผสาน อย่าขายที่นา หากจะเช่าพื้นที่นาต้องเช่าตามอัตราที่กฎหมายกําหนด อย่ายอมให้ถูกเอารัดเอาเปรียบ พร้อมกับให้ปลูกต้นไม้มีค่าไว้ตามหัวไร่ปลายนา เพื่อสร้างมูลค่า เก็บไว้เป็นมรดกให้กับลูกหลานต่อไปในอนาคต
--------------------------------------
สํานักโฆษก
รัฐบาลไทย-ข่าวทำเนียบรัฐบาล-วว.รับรางวัลสนับสนุนนโยบายรัฐบาลตามโครงการยกเลิกสำเนาเอกสารราชการ เนื่องในงาน “DIGITAL GOVERNMENT AWARDS 2019”
วันพฤหัสบดีที่ 31 ตุลาคม 2562
วว.รับรางวัลสนับสนุนนโยบายรัฐบาลตามโครงการยกเลิกสําเนาเอกสารราชการ เนื่องในงาน “DIGITAL GOVERNMENT AWARDS 2019”
วว.รับรางวัลสนับสนุนนโยบายรัฐบาลตามโครงการยกเลิกสําเนาเอกสารราชการ เนื่องในงาน “DIGITAL GOVERNMENT AWARDS 2019”
พลเอกประยุทธ์จันทร์โอชา นายกรัฐมนตรี มอบรางวัลการสนับสนุนนโยบายรัฐบาลตามโครงการยกเลิกสําเนาเอกสารราชการ ให้แก่ ดร.ชุติมา เอี่ยมโชติชวลิต ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) ในฐานะผู้แทน วว. เนื่องในงาน “Digital Government Awards 2019” ซึ่งสํานักงานพัฒนารัฐบาลดิจิทัล (องค์การมหาชน) หรือ สพร. จัดขึ้น ภายใต้การดําเนินโครงการสํารวจระดับความพร้อมรัฐบาลดิจิทัลหน่วยงานภาครัฐของประเทศไทย ประจําปี 2562 โดยกําหนดกลุ่มเป้าหมายในการสํารวจจํานวนทั้งสิ้น 1,858 หน่วยงาน ประกอบด้วย หน่วยงานภาครัฐส่วนกลางจํานวน 323 หน่วยงาน หน่วยงานภาครัฐส่วนภูมิภาค จํานวน 1,533 หน่วยงาน ครอบคลุมทั้งหมด 76 จังหวัด และองค์กรปกครองส่วนท้องถิ่นรูปแบบพิเศษจํานวน 2 หน่วยงาน เพื่อเป็นฐานข้อมูลด้านการพัฒนารัฐบาลดิจิทัลของประเทศ และใช้เป็นข้อมูลประกอบการจัดทําแผนและนโยบายในการยกระดับการพัฒนาหน่วยงานภาครัฐสู่รัฐบาลดิจิทัล ทั้งในระดับหน่วยงานและระดับประเทศต่อไป (วันที่ 30 ตุลาคม 2562 ณ ตึกสันติไมตรี ทําเนียบรัฐบาล)
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-“อุตตม” ประธานเปิดประชุมวิชาการ OIE Forum พร้อมเผยหารือร่วม “สมคิด-ก.คลัง” เตรียมใช้เวทีในงาน “ไทยแลนด์ อินดัสทรี เอ็กซ์โป 2017” เติมความรู้ SME หนุนสู่ยุคไทยแลนด์ 4.0
วันจันทร์ที่ 24 กรกฎาคม 2560
“อุตตม” ประธานเปิดประชุมวิชาการ OIE Forum พร้อมเผยหารือร่วม “สมคิด-ก.คลัง” เตรียมใช้เวทีในงาน “ไทยแลนด์ อินดัสทรี เอ็กซ์โป 2017” เติมความรู้ SME หนุนสู่ยุคไทยแลนด์ 4.0
“อุตตม” ประธานเปิดประชุมวิชาการ OIE Forum พร้อมเผยหารือร่วม “สมคิด-ก.คลัง” เตรียมใช้เวทีในงาน “ไทยแลนด์ อินดัสทรี เอ็กซ์โป 2017” เติมความรู้ SME หนุนสู่ยุคไทยแลนด์ 4.0
นายอุตตม สาวนายน รัฐมนตรีว่าการกระทรวงอุตสาหกรรม กล่าวภายหลังการเป็นประธานเปิดงานการประชุมวิชาการ สศอ.(OIE Rorum) ประจําปี 2560 และกล่าวปาฐกถาพิเศษในหัวข้อ “Industry 4.0 Roadmap : มิติใหม่สู่ประเทศไทย 4.0 ” ว่า ขณะนี้ภาคการผลิตทั่วโลกกําลังมีการปรับเปลี่ยนการพัฒนาเข้าสู่อุตสาหกรรม 4.0 ด้วยการใช้นวัตกรรมและเทคโนโลยีดิจิตัลในกระบวนการผลิตทั้งระบบ เพื่อรองรับการปรับเปลี่ยนโครงสร้างเศรษฐกิจของประทศ ซึ่งเป็นการสร้างความเข้มแข็งจากเศรษฐกิจภายในประเทศให้มากขึ้น ทั้งนี้ ที่ผ่านมาประเทศไทยได้มีการปรับเปลี่ยนโมเดลเศรษฐกิจมาหลายครั้งเพื่อให้เหมาะสมกับสถานการณ์ทางเศรษฐกิจตั้งแต่ไทยแลนด์ 1.0 ที่เน้นภาคการเกษตรแบบดั้งเดิมไปสู่ไทยแลนด์ 2.0 ที่เน้นอุตสาหกรรมเบา ไทยแลนด์ 3.0 ที่เน้นอุตสาหกรรมที่มีความซับซ้อนมากขึ้นด้วยการดึงดูดการลงทุนจากต่างประเทศเข้ามา จนถึงปัจจุบันที่แม้เศรษฐกิจจะเติบโตขึ้น แต่ประเทศไทยยังไม่หลุดพ้นจากกับดักประเทศราบยได้ปานกลาง ยังมีความเหลื่อมล้ําของความมั่งคั่งและความมไม่สมดุลในการพัฒนา จึงเป็นเหตุผลหลักในการปฏิรูปโครงสร้างเศรษฐกิจ เน้นสร้างความเข้มแข็งในทุกภาคส่วน ภายใต้โมเดลไทยแลนด์ 4.0
รัฐมนตรีว่าการกระทรวงอุตสาหกรรม ยังได้เปิดเผยผลการหารือกับนายสมคิด จาตุศรีพิทักษ์ รองนายกรัฐมนตรี กระทรวงการคลัง และหน่วยงานที่เกี่ยวข้องเมื่อช่วงเช้าที่ผ่านมา (24 ก.ค.60 ) ถึงแนวทางการช่วยเหลือและเพิ่มสภาพคล่องให้กับผู้ประกอบการเอสเอ็มอี โดยเบื้องต้นจะกระตุ้นให้ธนาคารพาณิชย์ปล่อยสินเชื่อมากขึ้นให้กับผู้ประกอบการ SMEs ทุกกลุ่มที่กําลังปรับตัวพัฒนายกระดับสามารถเข้าถึงแหล่งเงินทุนกู้ยืมได้ โดยจะใช้แนวทางดําเนินงานของบรรษัทประกันสินเชื่ออุตสาหกรรมขนาดย่อม (บสย.) เป็นหลัก โดยเฉพาะการพิจารณาขยายวงเงินค้ําประกันสินเชื่อเอสเอ็มอีของ บสย. จากปัจจุบันอยู่ที่ร้อยละ 23 โดยเตรียมเสนอมาตรการขยายวงเงินค้ําประกันดังกล่าวเข้าสู่ที่ประชุมคณะรัฐมนตรี (ครม.) ในวันพรุ่งนี้ (25 ก.ค.60)
“วงเงินเท่าใด อัตราดอกเบี้ยอย่างไร คงต้องหารือก่อน รวมทั้งการขยายแนวทางการขยายวงเงินค้ําประกันสินเชื่อเอสเอ็มอีของบรรษัทประกันสินเชื่ออุตสาหกรรมขนาดย่อม (บสย.) จาก 23% เป็น 30% เพื่อกระตุ้นให้ธนาคารพาณิชย์ปล่อยสินเชื่อมากขึ้น คาดว่าจะได้ข้อสรุปภายในสัปดาห์นี้ ก่อนที่จะนําเสนอที่ประชุม ครม.ต่อไป ซึ่งนโยบายการช่วยเหลือผู้ประกอบการเอสเอ็มอีถือเป็นเรื่องที่รัฐบาลให้ความสําคัญอย่างมาก” นายอุตตม กล่าว
นอกจากนี้ วันที่ 26 กรกฎาคมนี้ กระทรวงอุตสาหกรรม จะใช้เวทีของงานไทยแลนด์ อินดัสทรี เอ็กซ์โป 2017 ระหว่างวันที่ 25-30 กรกฎาคม 2560 จัดสัมมนาให้กับผู้ประกอบการในภาคอุตสาหกรรม ถึงแนวทางการขับเคลื่อนอุตสาหกรรม 4.0 การผลิตผู้เชี่ยวชาญเพื่อเข้าไปช่วยเหลือเอสเอ็มอี การปรับตัว 4.0 ซึ่งจะมีบุคลากรจากประเทศเยอรมนี ต้นแบบ 4.0 และองค์การส่งเสริมการค้าต่างประเทศของญี่ปุ่นหรือเจโทร มาร่วมถ่ายทอดความรู้ในครั้งนี้ด้วย
รัฐบาลไทย-ข่าวทำเนียบรัฐบาล-ครม. นอกสถานที่ พิจิตร – นครสวรรค์
วันพุธที่ 13 มิถุนายน 2561
ครม. นอกสถานที่ พิจิตร – นครสวรรค์
โดยมีกําหนดการพบปะประชาชนชาวพิจิตร  เยี่ยมชมการพัฒนาจ.พิจิตรให้เป็นจังหวัดคุณธรรมและพัฒนาบึงสีไฟให้เป็นแหล่งท่องเที่ยว
วันที่ 10 มิ.ย. 2561
ครม. นอกสถานที่ พิจิตร – นครสวรรค์
ต่อจากนี้ไป ขอเชิญรับฟังไทยคู่ฟ้า ครับ
นายกรัฐมนตรีเตรียมนําคณะรัฐมนตรีลงพื้นที่ตรวจราชการและประชุมคณะรัฐมนตรีนอกสถานที่ ณ จังหวัดพิจิตรและนครสวรรค์ ระหว่างวันที่ 11 – 12 มิ.ย.61 โดยมีกําหนดการพบปะประชาชนชาวพิจิตร เยี่ยมชมการพัฒนาจ.พิจิตรให้เป็นจังหวัดคุณธรรมและพัฒนาบึงสีไฟให้เป็นแหล่งท่องเที่ยว โครงการฟื้นฟูแม่น้ําพิจิตร และจะเดินทางไปตรวจเยี่ยมโครงการรถไฟรางคู่ ลพบุรี-ปากน้ําโพ ที่ จ.นครสวรรค์ พบประชาชนชาวนครสวรรค์ ตรวจเยี่ยมการพัฒนาบึงบอระเพ็ด ชมตลาดประชารัฐเมืองสี่แคว พิพิธภัณฑ์เครื่องปั้นดินเผาและชุมชนบ้านแก่ง เป็นต้น ทั้งนี้ รัฐบาลมุ่งหวังที่จะรับฟังปัญหาของประชาชนและติดตามคืบหน้าการดําเนินงานด้านต่าง ๆ เพื่อพัฒนาให้ดีขึ้นต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-WHO มอบรางวัลวันงดสูบบุหรี่โลกประจำปี 2563 (World No Tobacco Day Awards 2020) แก่ นายเทวัญ ลิปตพัลลภ รัฐมนตรีประจำสำนักนายกรัฐมนตรี
วันอังคารที่ 26 พฤษภาคม 2563
WHO มอบรางวัลวันงดสูบบุหรี่โลกประจําปี 2563 (World No Tobacco Day Awards 2020) แก่ นายเทวัญ ลิปตพัลลภ รัฐมนตรีประจําสํานักนายกรัฐมนตรี
WHO มอบรางวัลวันงดสูบบุหรี่โลกประจําปี 2563 (World No Tobacco Day Awards 2020) แก่ นายเทวัญ ลิปตพัลลภ รัฐมนตรีประจําสํานักนายกรัฐมนตรี
วันนี้ (26 พ.ค. 63) เวลา 15.00 น. ณ ห้องประชุม 301 ตึกบัญชาการ 1 ทําเนียบรัฐบาล ดร.แดเนียล เคอร์เทสซ์ (Dr. Daniel Kertesz) ผู้แทนองค์การอนามัยโลกประจําประเทศไทย และคณะ เข้าเยี่ยมคารวะนายเทวัญ ลิปตพัลลภ รัฐมนตรีประจําสํานักนายกรัฐมนตรี ในฐานะประธานกรรมการคุ้มครองผู้บริโภค เพื่อมอบรางวัลวันงดสูบบุหรี่โลกประจําปี 2563 (World No Tobacco Day Awards 2020) สรุปสาระสําคัญดังนี้
รัฐมนตรีประจําสํานักนายกรัฐมนตรี แสดงความขอบคุณองค์การอนามัยโลกที่มอบรางวัลวันงดสูบบุหรี่โลก ประจําปี 2563 ให้แก่คณะกรรมการคุ้มครองผู้บริโภคของไทย ซึ่งเป็นเครื่องพิสูจน์การทํางานอย่างมุ่งมั่นและเป็นขวัญกําลังใจให้แก่เจ้าหน้าที่ผู้ปฏิบัติงาน ประเทศไทยมีโครงการรณรงค์เพื่อลดการสูบบุหรี่มาเป็นเวลากว่า 30 ปี รวมทั้งมีนโยบายปราบปรามการลักลอบจําหน่ายบุหรี่ไฟฟ้าและบารากู่อย่างจริงจัง โดยสํานักงานคณะกรรมการคุ้มครองผู้บริโภค (สคบ.) ได้ประสานความร่วมมือกับองค์กรที่เกี่ยวข้อง ลงพื้นที่ติดตามและจับกุมผู้ลักลอบขาย และได้ประกาศห้ามให้บริการบุหรี่ไฟฟ้าและบารากู่มาตั้งแต่ปี 2558 รวมทั้งประชาสัมพันธ์สร้างความตระหนักรู้แก่ประชาชนถึงโทษของการสูบบุหรี่ไฟฟ้าและบารากู่มาโดยตลอด
โอกาสนี้ ดร.แดเนียล เคอร์เทสซ์ ผู้แทนองค์การอนามัยโลกประจําประเทศไทย แสดงความยินดีและรู้สึกเป็นเกียรติที่ได้มอบรางวัลฯ ดังกล่าวแก่นายเทวัญ ลิปตพัลลภ รัฐมนตรีประจําสํานักนายกรัฐมนตรี ในฐานะประธานกรรมการคุ้มครองผู้บริโภค โดยชื่นชมความมุ่งมั่นของรัฐบาลไทยในการปกป้องและสนับสนุนการมีสุขภาพที่ดีแก่ประชาชน ทั้งนี้ WHO เชื่อมั่นว่า ด้วยการดําเนินการอย่างจริงจังตั้งใจของรัฐบาลไทยจะส่งผลให้ประชาชนไทยมีสุขภาพที่แข็งแรง
***************
อนึ่งในแต่ละปีองค์การอนามัยโลก ได้มอบรางวัลวันงดสูบบุหรี่โลกให้แก่บุคคลและองค์กรจากทั้งหกภูมิภาคที่มีผลงานด้านการควบคุมยาสูบเป็นที่ประจักษ์ ที่ผ่านมามีบุคคล หน่วยงานราชการ และภาคประชาสังคมของไทยที่มีบทบาทสําคัญ ได้รับรางวัลนี้ ได้แก่ กรมควบคุมโรค กรมสรรพสามิต สํานักงานกองทุนสนับสนุนการสร้างเสริมสุขภาพ (สสส.) และแพทยสมาคมแห่งประเทศไทยในพระบรมราชูปถัมภ์
รัฐบาลไทย-ข่าวทำเนียบรัฐบาล-กระทรวงการคลังชี้แจงการเตรียมกู้เงินของรัฐบาล
วันจันทร์ที่ 26 สิงหาคม 2562
กระทรวงการคลังชี้แจงการเตรียมกู้เงินของรัฐบาล
กระทรวงการคลังชี้แจงการเตรียมกู้เงินของรัฐบาล
อาทิตย์ที่ 25 สิงหาคม พ.ศ. 2562 นายภูมิศักดิ์ อรัญญาเกษมสุข ผู้อํานวยการสํานักงานบริหารหนี้สาธารณะ กระทรวงการคลัง ชี้แจงข้อกังวลต่อการเตรียมกู้เงินของรัฐบาลที่อาจส่งผลต่อภาระหนี้และการบริหารจัดการในอนาคตว่า รัฐบาลทั้งในอดีตและปัจจุบันจึงจัดทํานโยบายการคลังแบบขยายตัว (Fiscal expansionary policy) ผ่านการจัดทํางบประมาณแบบขาดดุลเพื่อยกระดับการพัฒนาของประเทศ ประกอบกับสถานการณ์เศรษฐกิจโลกที่ผันผวนในปัจจุบัน ส่งผลให้เศรษฐกิจของประเทศอยู่ในภาวะเปราะบาง การดําเนินนโยบายของรัฐบาลจึงจําเป็นต้องสวนทางกับภาวะเศรษฐกิจ (Counter-cyclical fiscal policy) มุ่งลงทุนเพื่อการพัฒนา สร้างรายได้ และรักษาเสถียรภาพทางเศรษฐกิจ รวมทั้งเร่งรัดการลงทุนในโครงสร้างพื้นฐานของประเทศเพื่อเพิ่มขีดความสามารถทางการแข่งขันของประเทศ และเพิ่มศักยภาพของภาคเอกชนในการลงทุนและการจ้างงาน
ภายใต้พระราชบัญญัติวินัยการเงินการคลังของรัฐกําหนดให้การกู้เงินเพื่อชดเชยการขาดดุลงบประมาณจะต้องใช้เพื่อการลงทุนเท่านั้น ซึ่งการลงทุนที่ผ่านมาก็ล้วนแต่มีวัตถุประสงค์เพื่อการพัฒนา ตัวอย่างโครงการลงทุนที่สําคัญของรัฐบาลปัจจุบัน ได้แก่ โครงการรถไฟทางคู่ โครงการพัฒนาที่อยู่อาศัยผู้มีรายได้น้อย โครงการพัฒนาระบบขนส่งมวลชน เช่น รถเมล์ รถไฟฟ้า รวมทั้งโครงการพัฒนาเชิงสังคม เช่น โครงการพัฒนาระบบชลประทาน พัฒนาด้านการศึกษา และพัฒนาด้านสาธารณสุข เป็นต้น ซึ่งล้วนเป็นโครงการที่ยกระดับรายได้และคุณภาพชีวิตของประชาชน ทั้งในเขตกรุงเทพมหานคร และภูมิภาคทั่วประเทศ นั่นหมายถึงว่าเงินกู้ทุกบาทของรัฐบาลก่อให้เกิดรายได้กลับคืนมายังรัฐบาลไม่ว่าจะโดยทางตรงหรือทางอ้อมด้วยเช่นกัน เห็นได้ว่าในช่วงตั้งแต่ปี 2557-2561 ที่ผ่านมา GDP และรายได้ของรัฐบาลมีการเติบโตในอัตราที่สูงกว่าอัตราการเพิ่มขึ้นของหนี้สาธารณะ
พระราชบัญญัติวินัยการเงินการคลังของรัฐ พ.ศ. 2561 ได้กําหนดให้มีกรอบวินัยการเงินการคลัง โดยมีการกําหนดสัดส่วนทางการเงินการคลังต่างๆ เพื่อใช้เป็นกรอบในการบริหารหนี้สาธารณะอย่างชัดเจน ซึ่งรวมถึงสัดส่วนงบประมาณเพื่อการชําระหนี้เพื่อเพิ่มวินัยในการชําระคืนต้นเงิน สัดส่วนภาระหนี้ของรัฐบาลต่อประมาณการรายได้ประจําปีงบประมาณที่เป็นตัวชี้วัดความสามารถในการชําระหนี้ (Debt Affordability) และสํานักงานบริหารหนี้สาธารณะ ได้กําหนดกลยุทธ์การบริหารหนี้สาธารณะระยะปานกลางเพื่อกํากับติดตามและประเมินความเสี่ยงอย่างใกล้ชิด รวมถึงได้เพิ่มเติมการวิเคราะห์สัดส่วนภาระดอกเบี้ยของรัฐบาลต่อประมาณการรายได้ประจําปีงบประมาณ (Interest payment/Revenue) ซึ่งเป็นตัวชี้วัดที่ธนาคารโลกได้แนะนําและใช้อย่างแพร่หลายในต่างประเทศเพื่อให้มั่นใจว่ารัฐบาลมีความสามารถในการชําระหนี้ทั้งในปัจจุบันและระยะปานกลาง การประเมินขององค์กรระหว่างประเทศและบริษัทจัดอันดับความน่าเชื่อถือระดับประเทศยืนยันฐานะการคลังที่มั่นคงของไทยในปัจจุบันและความสามารถในการชําระหนี้ที่อยู่ในเกณฑ์ดี สูงกว่ากลุ่มประเทศที่อยู่ในระดับเดียวกัน และจากการประมาณการเศรษฐกิจของกระทรวงการคลังในระยะปานกลางและระยะยาว การลงทุนของรัฐบาลจะสร้างความเติบโตทางเศรษฐกิจสะท้อนได้จากการเติบโตของ GDP การจัดเก็บรายได้ที่เพิ่มขึ้น การขาดดุลงบประมาณที่ลดลงในอนาคต และระดับหนี้สาธารณะต่อ GDP ที่ต่ําลงและไม่เกินร้อยละ 50 รวมทั้งภาระดอกเบี้ยต่อรายได้ของรัฐบาลในช่วงระยะเวลา 5 ปีข้างหน้า ยังคงอยู่ในระดับเดียวกับปัจจุบัน ซึ่งถือเป็นระดับที่มีเสถียรภาพ
รัฐบาลไทย-ข่าวทำเนียบรัฐบาล-“เฉลิมชัย” เร่งเกษตรกรขึ้นทะเบียน ภายใน 15 พ.ค. นี้ เป้า 10 ล้านราย วงเงิน 1.5 แสนล้านบาท [กระทรวงเกษตรและสหกรณ์]
วันพุธที่ 29 เมษายน 2563
“เฉลิมชัย” เร่งเกษตรกรขึ้นทะเบียน ภายใน 15 พ.ค. นี้ เป้า 10 ล้านราย วงเงิน 1.5 แสนล้านบาท [กระทรวงเกษตรและสหกรณ์]
“เฉลิมชัย” เร่งเกษตรกรขึ้นทะเบียน ภายใน 15 พ.ค. นี้ เป้า 10 ล้านราย วงเงิน 1.5 แสนล้านบาท
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า จากการประชุมคณะรัฐมนตรี (ครม.) เมื่อวันที่ 28 เม.ย.2563 มีมติเห็นชอบการดําเนินโครงการช่วยเหลือเกษตรกรที่ได้รับผลกระทบจากการระบาดของโรคติดเชื้อไวรัสโคโรนา 2019 ของกระทรวงเกษตรและสหกรณ์ ซึ่งการช่วยเหลือตามโครงการฯ ในครั้งนี้ เป็นการช่วยเหลือ เยียวยาและบรรเทาความเดือดร้อนของเกษตรกรและครอบครัว ถือว่ามีความจําเป็นเร่งด่วนตามนโยบายของดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และยังเป็นการเพิ่มสภาพคล่องทางเศรษฐกิจ เกษตรกรจะได้รับเงินช่วยเหลือ รายละ 5,000 บาทต่อเดือน เป็นระยะเวลา 3 เดือน ตั้งแต่เดือนพฤษภาคม – กรกฎาคม 2563 รวมวงเงินของโครงการ 150,000 ล้านบาท
นายอลงกรณ์ กล่าวต่อไปว่า สําหรับเกษตรกรกลุ่มเป้าหมายที่จะได้รับความช่วยเหลือนั้น เป็นผู้ที่ขึ้นทะเบียนไว้รวม 10 ล้านราย ประกอบด้วย
กลุ่มที่ 1 ได้แก่ เกษตรกรที่ขึ้นทะเบียนไว้กับกรมส่งเสริมการเกษตร กรมปศุสัตว์ และกรมประมง จํานวน 8.43 ล้านราย แบ่งเป็นเพาะปลูกพืช ประมาณ 6.19 ล้านราย ปศุสัตว์ ประมาณ 1.60 ล้านราย ทําประมง ประมาณ 0.64 ล้านราย
กลุ่มที่ 2 ได้แก่ เกษตรกรที่อยู่ระหว่างการตรวจสอบข้อมูลการขึ้นทะเบียน ประมาณ 1.57 ล้านราย โดยอยู่ในกลุ่มของยางพารา หม่อนไหม อ้อยโรงงาน ยาสูบ และนาเกลือ
ทั้งนี้ สําหรับขั้นตอนการดําเนินการช่วยเหลือนั้น ทางกระทรวงเกษตรและสหกรณ์โดยกรมส่งเสริมการเกษตร กรมปศุสัตว์ และกรมประมง จะดําเนินการขึ้นทะเบียนและตรวจสอบความถูกต้องของเกษตรกรให้แล้วเสร็จภายในวันที่ 15 พฤษภาคม 2563 หลังจากนั้นจะดําเนินการส่งข้อมูลให้กระทรวงการคลัง และธนาคารเพื่อการเกษตรและสหกรณ์การเกษตร (ธ.ก.ส.) ตรวจสอบความซ้ําซ้อนของข้อมูล และความซ้ําซ้อนกับการช่วยเหลือภายใต้โครงการเราไม่ทิ้งกัน จากนั้น ธ.ก.ส. จะโอนเงินให้แก่เกษตรกรตามช่องทาง และกลไกของธนาคารฯ ที่ตรวจสอบได้
“กรณีเกษตรกรที่ยังไม่ได้ขึ้นทะเบียนขอให้รีบมาขึ้นทะเบียนกับหน่วยงานรับผิดชอบ อาทิ กรมส่งเสริมการเกษตร กรมปศุสัตว์ และกรมประมง และหน่วยงานที่มีการขึ้นทะเบียนอื่นๆ ทั้งยางพารา หม่อนไหม อ้อยโรงงาน ยาสูบ และนาเกลือ โดยด่วนตั้งแต่วันนี้ ถึงวันที่ 15 พฤษภาคม 2563 เพื่อป้องกันการตกหล่น แต่หากเกิดกรณีเกษตรกรร้องเรียนว่าเป็นผู้ตกหล่น จะมีการเปิดช่องทางอุทธรณ์ให้ต่อไป” นายอลงกรณ์ กล่าวในที่สุด
รัฐบาลไทย-ข่าวทำเนียบรัฐบาล-ธ.ก.ส. ขยายเวลาการส่งชำระเงินฝากสงเคราะห์ชีวิต
วันศุกร์ที่ 17 เมษายน 2563
ธ.ก.ส. ขยายเวลาการส่งชําระเงินฝากสงเคราะห์ชีวิต
ธ.ก.ส. ผ่อนผันการส่งชําระเงินฝากสงเคราะห์ชีวิต เพื่อบรรเทาความเดือดร้อนจากผลกระทบ  การแพร่ระบาดของเชื้อไวรัส COVID-19 ให้กับลูกค้าผู้ถือกรมธรรม์ที่ครบกําหนดส่งชําระตั้งแต่วันที่ 1 มีนาคม 2563 ถึง 30 มิถุนายน 2563 ออกไปเป็น 90 วันหรือ 3 เดือน
ธ.ก.ส. ผ่อนผันการส่งชําระเงินฝากสงเคราะห์ชีวิต เพื่อบรรเทาความเดือดร้อนจากผลกระทบ การแพร่ระบาดของเชื้อไวรัส COVID-19 ให้กับลูกค้าผู้ถือกรมธรรม์ที่ครบกําหนดส่งชําระตั้งแต่วันที่ 1 มีนาคม 2563 ถึง 30 มิถุนายน 2563 ออกไปเป็น 90 วันหรือ 3 เดือน ตามแต่ละประเภทของผลิตภัณฑ์แบบอัตโนมัติ โดยยังคงได้รับความคุ้มครองอย่างต่อเนื่อง
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เพื่อเป็นการบรรเทาความเดือดร้อนและผลกระทบจากสถานการณ์แพร่ระบาดของเชื้อไวรัสโคโรนา 2019 (COVID-19) ธ.ก.ส. ได้ออกมาตรการช่วยเหลือลูกค้าผู้ฝากเงินสงเคราะห์ชีวิต โดยขยายระยะเวลา ผ่อนผันการส่งชําระเงินให้กับลูกค้าผู้ถือกรมธรรม์ที่ครบกําหนดส่งชําระตั้งแต่วันที่ 1 มีนาคม 2563 ถึง 30 มิถุนายน 2563 แบบอัตโนมัติ ของผลิตภัณฑ์ ธกส มอบรัก ธกส ทวีรัก 99 ออกไปเป็น 90 วันจากเดิม 31 วันและ ธกส ทวีรัก ฌปก ธกส เพิ่มรัก ออกไปเป็น 3 เดือนจากเดิม 2 เดือน ทั้งนี้ ลูกค้ายังคงได้รับความคุ้มครองอย่างต่อเนื่อง ธนาคารจะส่งข้อความ SMS เพื่อทราบมาตรการและวันสิ้นสุดระยะผ่อนผัน ตามระยะเวลาที่ขยายสามารถติดต่อชําระผ่าน A-Mobile หรือที่ ธ.ก.ส.ทุกสาขา
ผลิตภัณฑ์เงินฝากสงเคราะห์ชีวิต คือ ผลิตภัณฑ์ลักษณะคล้ายการประกันชีวิตที่ช่วยสร้างภูมิคุ้มกันทางการเงินให้กับเกษตรกรและครอบครัวเกษตรกร โดยให้การคุ้มครองชีวิตและหรือเป็นการออมทรัพย์ ให้มีหลักประกันและวินัยการออมอย่างมีแบบแผนแก่เกษตรกรและครอบครัวเกษตรกร อันเป็นการยกระดับคุณภาพชีวิตอย่างมั่นคงและยั่งยืน ซึ่งเงื่อนไขความคุ้มครองและสิทธิประโยชน์ต่าง ๆ ขึ้นอยู่กับผลิตภัณฑ์ เงินฝากสงเคราะห์ชีวิตแต่ละผลิตภัณฑ์ อนึ่ง ธ.ก.ส. มีความห่วงใยในสุขภาพและความปลอดภัยของลูกค้าและขอเป็นกําลังใจให้ทุกท่านก้าวผ่านวิกฤต COVID-19 ไปด้วยกัน หากท่านสนใจผลิตภัณฑ์เงินฝากสงเคราะห์ชีวิตสามารถศึกษารายละเอียดได้ที่ www.baac.or.th หรือสอบถามข้อมูลการขยายเวลาชําระเงินดังกล่าวเพิ่มเติมได้ที่ Call Center 02-555-0555
รัฐบาลไทย-ข่าวทำเนียบรัฐบาล-ราชกิจจานุเบกษาเผยแพร่ประกาศแต่งตั้งผู้ตรวจราชการ ศธ.3 ราย
วันจันทร์ที่ 16 มกราคม 2560
ราชกิจจานุเบกษาเผยแพร่ประกาศแต่งตั้งผู้ตรวจราชการ ศธ.3 ราย
เว็บไซต์ราชกิจจานุเบกษา เมื่อวันอังคารที่ 10 มกราคม 2560 ได้เผยแพร่ประกาศสํานักนายกรัฐมนตรี เรื่อง แต่งตั้งข้าราชการพลเรือน (ผู้ตรวจราชการกระทรวงศึกษาธิการ 3 ราย)
มีพระราชโองการโปรดเกล้า ฯ แต่งตั้งข้าราชการพลเรือนสามัญ สังกัดกระทรวงศึกษาธิการ ให้ดํารงตําแหน่งประเภทบริหารระดับสูง จํานวน 3 ราย ดังนี้
1. นายพีรศักดิ์ รัตนะรองเลขาธิการคณะกรรมการส่งเสริมการศึกษาเอกชน สํานักงานคณะกรรมการส่งเสริมการศึกษาเอกชน สํานักงานปลัดกระทรวง ดํารงตําแหน่ง ผู้ตรวจราชการกระทรวง สํานักงานปลัดกระทรวง
2. นายประเสริฐ หอมดีรองเลขาธิการสํานักงานส่งเสริมการศึกษานอกระบบและการศึกษาตามอัธยาศัย สํานักงานปลัดกระทรวง ดํารงตําแหน่ง ผู้ตรวจราชการกระทรวง สํานักงานปลัดกระทรวง
3. นางจินตนา มีแสงพราวรองเลขาธิการคณะกรรมการข้าราชการครูและบุคลากรทางการศึกษา สํานักงานคณะกรรมการข้าราชการครูและบุคลากรทางการศึกษา สํานักงานปลัดกระทรวง ดํารงตําแหน่ง ผู้ตรวจราชการกระทรวง สํานักงานปลัดกระทรวง
ทั้งนี้ ตั้งแต่วันที่ 30 ธันวาคม พ.ศ.2559 เป็นต้นไป
อนึ่ง เป็นไปตามมติคณะรัฐมนตรี
ในการประชุมเมื่อวันอังคารที่29พฤศจิกายน 2559
รายละเอียดเพิ่มเติม:ราชกิจจานุเบกษา
มติ ครม.29พ.ย.2559
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ โดยกรมปศุสัตว์ จัดงานวันคล้ายวันสถาปนากรมปศุสัตว์
วันเสาร์ที่ 5 พฤษภาคม 2561
กระทรวงเกษตรและสหกรณ์ โดยกรมปศุสัตว์ จัดงานวันคล้ายวันสถาปนากรมปศุสัตว์
กระทรวงเกษตรและสหกรณ์ โดยกรมปศุสัตว์ จัดงานวันคล้ายวันสถาปนากรมปศุสัตว์ เนื่องในโอกาสครบรอบ 76 ปี มุ่งมั่นที่จะพัฒนาสิ่งดี ๆ เพื่อเกษตรกรไทยให้มีความเป็นอยู่ที่ดีขึ้น ด้วยความมั่นคง มั่งคั่ง ยั่งยืน
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เป็นประธานในงานวันคล้ายวันสถาปนากรมปศุสัตว์ เนื่องในโอกาสครบรอบ 76 ปี ณ ศูนย์ราชการกรมปศุสัตว์ ตําบลบางกระดี อําเภอเมือง จังหวัดปทุมธานี โดยได้ร่วมพิธีไถ่ชีวิตโค-กระบือ เยี่ยมชม รถ Food truck ผลิตภัณฑ์กรมปศุสัตว์ เยี่ยมชมการแสดงนิทรรศการผลงานเด่นของกรมปศุสัตว์ และกิจกรรมควบคุมประชากรสุนัขและแมว โดยการผ่าตัดทําหมัน และเป็นประธานในพิธีมอบประกาศเกียรติคุณและโล่รางวัลเชิดชูเกียรติ เนื่องในโอกาสวันคล้ายวันสถาปนากรมปศุสัตว์ ครบรอบ 76 ปี
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ กล่าวว่า กระทรวงเกษตรและสหกรณ์ โดยกรมปศุสัตว์ มีความมุ่งมั่น ศึกษา ค้นคว้า วิจัยและพัฒนาเทคโนโลยีการผลิตปศุสัตว์ สินค้าปศุสัตว์ให้ได้มาตรฐานสากล เพิ่มมูลค่าผลิตภัณฑ์ปศุสัตว์ ตั้งแต่การผลิตสัตว์พันธุ์ดี การส่งเสริมเกษตรอินทรีย์ อาหารสัตว์มีคุณภาพ การจัดการเลี้ยงสัตว์ที่ถูกสุขลักษณะ ภายใต้การเกษตรทฤษฎีใหม่ และนําหลักปรัชญาเศรษฐกิจพอเพียงมาใช้ในการประกอบอาชีพ การบริหารโครงการธนาคารโค กระบือ เพื่อเกษตรกรตามพระราชดําริ และโครงการอันเนื่องมาจากพระราชดําริอีกหลายโครงการ ตามศาสตร์ของพระราชา ตลอดจนการกําหนดมาตรฐานฟาร์ม การพัฒนาโรงฆ่าสัตว์ภายในประเทศ การพัฒนาร้านค้าจําหน่ายเนื้อสัตว์ (Q Mark) โดยมีการตรวจรับรองร้านค้าจําหน่ายเนื้อสัตว์ในทุก ๆ พื้นที่ พร้อมส่งถึงมือผู้บริโภค เพื่อเป็นการตอบสนองนโยบายความปลอดภัยด้านอาหารของกระทรวงเกษตรและสหกรณ์
นอกจากนี้ ยังมีภารกิจที่สําคัญด้านการบังคับใช้กฎหมายที่เกี่ยวข้อง การควบคุม ป้องกัน บําบัดโรคต่างๆ ที่เกิดขึ้นในสัตว์เลี้ยงทั้งที่เกษตรกรเลี้ยงเป็นอาชีพ ขายหรือนําไปแปรรูปเป็นอาหาร และสัตว์เลี้ยงที่ประชาชนทั่วไปเลี้ยงไว้เป็นเพื่อน เพื่อความปลอดภัยด้านสุขภาพโดยรวมของเกษตรกร ประชาชนหรือผู้บริโภคทั้งในประเทศและต่างประเทศอีกด้วย
กระทรวงเกษตรและสหกรณ์ โดยกรมปศุสัตว์ จึงมุ่งมั่นที่จะพัฒนาสิ่งดี ๆ เพื่อเกษตรกรไทยให้มีความเป็นอยู่ที่ดีขึ้น ด้วยความมั่นคง มั่งคั่ง ยั่งยืน เพื่อประโยชน์สุขของเกษตรกรผู้เลี้ยงปศุสัตว์ทั่วประเทศ รวมทั้งประชาชนและผู้บริโภคสินค้าปศุสัตว์ทั้งภายในประเทศและต่างประเทศ
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 6 กันยายน 2559
วันอังคารที่ 18 ตุลาคม 2559
สรุปข่าวการประชุมคณะรัฐมนตรี 6 กันยายน 2559
วันนี้ (6 กันยายน 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล รองนายกรัฐมนตรี (พลเอก ประวิตร วงษ์สุวรรณ) เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รอง นรม. ประวิตรฯ เป็นประธานคณะกรรมการอำนวยการกำหนดนโยบายการบริหารจัดการ สิ่งรุกล้ำลำน้ำสาธารณะ ครั้งที่ 2/2559
วันอังคารที่ 18 ตุลาคม 2559
รอง นรม. ประวิตรฯ เป็นประธานคณะกรรมการอํานวยการกําหนดนโยบายการบริหารจัดการ สิ่งรุกล้ําลําน้ําสาธารณะ ครั้งที่ 2/2559
รอง นรม. ประวิตรฯ เป็นประธานคณะกรรมการอํานวยการกําหนดนโยบายการบริหารจัดการ สิ่งรุกล้ําลําน้ําสาธารณะ ครั้งที่ 2/2559
วันนี้ (1 กันยายน 2559) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานคณะกรรมการอํานวยการกําหนดนโยบายการบริหารจัดการสิ่งรุกล้ําลําน้ําสาธารณะ ครั้งที่ 2/2559
ที่ประชุมมีมติเห็นชอบตามแผนแม่บทโครงสร้างพื้นฐานระบบคลองและการพัฒนาชุมชนริมคลองลาดพร้าว และคลองบางซื่อ เพื่อสร้างเขื่อน ค.ส.ล. ตลอด 2 ฝั่งคลอง รวมทั้งคลองเปรมประชากร ในการเพิ่มประสิทธิภาพในการระบายน้ําและป้องกันน้ําท่วมและน้ําเสีย รวมทั้งฟื้นฟูพื้นที่บริเวณริมคลอง ซึ่งอาจส่งผลกระทบต่อชุมชนริมคลองและผู้ที่อยู่อาศัย บริเวณดังกล่าว ทั้งนี้ กรุงเทพมหานครได้จัดตั้งคณะทํางานที่ประกอบด้วยผู้ทรงคุณวุฒิ และผู้เชี่ยวชาญทุกหน่วยงานที่เกี่ยวข้องร่วมกับภาคประชาชน ซึ่งต้องร่วมกันแก้ไขตามนโยบายประชารัฐโดยมีการรื้อฟื้นและพัฒนาพื้นที่ดังกล่าวด้วยระบบสาธารณูปโภคและสาธารณูปการที่มีความยั่งยืน
********************************
กลุ่มประชาสัมพันธ์และเผยแพร่ สํานักโฆษก
อภิวัฒน์ / รายงาน
ดวงใจ / ตรวจ